रत्न र नवीन फाइनलमा
नेपाली ब्याडमिन्टनका नम्बर एक दिदीभाइ जोडी रत्नजित र नङसल तामाङ दोस्रो जेस्ट खुला ब्याडमिन्टनको फाइनल पुगेका छन् । 
काठमाडौं — नेपाली ब्याडमिन्टनका नम्बर एक दिदीभाइ जोडी रत्नजित र नङसल तामाङ दोस्रो जेस्ट खुला ब्याडमिन्टनको फाइनल पुगेका छन् । सेनाका रत्नजितले पुरुष एकलमा नेपाल पुलिसका बिष्णु खड्कालाई २१–८, २१–१५ ले पराजित गर्दै फाइनल पक्का गरे । उन सेनाकै नवीन श्रेष्ठको सामना गर्नेछन् । नवीनले पुलिसका दिपेश धामीलाई १७–२१, २१–१९, २१–१४ ले हराएर उपाधि यात्रा तय गरे ।महिला एकलतर्फ नेपाल च्याम्पियन नङसलले सेनाकी रसिला महर्जनविरुद्ध २१–१५, १०–२१, २१–१८ को जित निकालिन् । उनले फाइनलमा आफ्नै टिमकी अमिता गिरीसँग प्रतिस्पर्धा गर्ने छिन् । अमिताले सेनाकी अनुमाया राईलाई २१–१७, २१–१८ ले हराइन् ।पुरुष युगलतर्फ सेनाका सुरोज महर्जन र प्रफुल महर्जन तथा एपीएफका इन्द्र महता र पुलिसका गौतम कठायतको जोडी फाइनल पुगेको छ । मिक्स डबल्समा दिदीभाइको जोडी पराजित भयो । एपिएफका विजित थापामगर र शोभा गौचनको जोडीले तामाङ दिदीभाइलाई २६–२४, २२–२४, २१–१५ ले हरायो । सेनाका नवीन श्रेष्ठ र अनुमाया राईको जोडी फाइनल पुगेको छ ।यू–१७ ब्वाइजतर्फ सेनाका प्रफुल महर्जन र शेर्पा ट्रेडर्सका प्रिन्स दाहालबीच उपाधि भिडन्त हुनेछ । सोही विधाको गल्र्सतर्फ आयोजक जेस्ट ब्याडमिन्टन एकेडेमीकी जेसिका गुरुङ र आर्मीकी रसिला महर्जन फाइनल पुगेका छन् । 